ইউনুসের বাংলাদেশে বাতিল একুশে ফেব্রুয়ারি থেকে সরস্বতী পুজো, মে দিবসের ছুটি

ওয়েবডেস্ক- কী হচ্ছে পদ্মাপাড়ে? এবার কি পুজো পার্বণগুলিও বাদ পড়তে চলেছে ইউনুস সরকারের (Yunus Government) শাসনামলে! বাংলাদেশে (Bangladesh) একুশে ফেব্রুয়ারি (21 February) এক ইতিহাস বহন করে চলেছে। একুশে ফেব্রুয়ারি শুধু একটা দিন বা তারিখ নয়, এর সঙ্গে জড়িয়ে বাংলাদেশের মানুষের আবেগ, ভালোবাসা, শ্রদ্ধা। এবার বাতিল হল একুশের ফেব্রুয়ারির ছুটি! এখানেই শেষ নয়, ২০২৬ সালের শিক্ষাবর্ষ থেকে বাদ পড়েছে সরস্বতী, জন্মাষ্টমী ও মে দিবসের ছুটিও।

দেশের শিক্ষা মন্ত্রণালয় দেশের মাধ্যমিক ও নিম্নমাধ্যমিক বিদ্যালয়ে ছুটির তালিকা প্রকাশ করেছে। প্রকাশিত ছুটির তালিকা অনুযায়ী, নতুন বছরে মোট ছুটি রাখা হয়েছে ৬৪ দিন। ২০২৫ শিক্ষাবর্ষের তুলনায় ১২ দিন কম। ছুটি বাতিলের তালিকায় বাদ পড়েছে ভাষা দিবস, সরস্বতী পুজো, জন্মাষ্টমী, বুদ্ধ পূর্ণিমা, মহালয়া এবং মধু পূর্ণিমা। সেইসঙ্গে শবে মিরাজ, আশুরাতেও খোলা থাকবে মাধ্যমিক ও নিম্নমাধ্যমিক স্কুলগুলি।

আরও পড়ুন- স্বাগত ২০২৬! কোথায় হল বিশ্বের প্রথম নিউ ইয়ার সেলিব্রেশন?

সেইসঙ্গে জানানো হয়েছে, জাতীয় দিবস যেমন, ২১ ফেব্রুয়ারি, ২৬ মার্চ, বাংলা নববর্ষ ও ১৬ ডিসেম্বর যথাযোগ্য মর্যাদা ও শ্রদ্ধায় বিদ্যালয়ে উদযাপন করা হবে। স্কুলে এই ছুটি বাতিলকে ঘিরে ইতিবাচক ও নেতিবাচক দুই ধরনের মনোভাবই দেখা গেছে। বিশেষত ২১ ফেব্রুয়ারি এবং সংখ্যলঘু সম্প্রদায়ের অনুষ্ঠান-পার্বণে ছুটি বাতিলকে জামাত শাসিত বাংলাদেশে পরিকল্পিত ষড়যন্ত্র হিসেবেই মনে করছে।

একুশে ফেব্রুয়ারির মতো মাতৃভাষা দিবসের রাষ্ট্রীয় ছুটি বাতিলকে জাতীয় চেতনার অবমাননা হিসেবে দেখছে বুদ্ধিজীবী মহল।